**KORDAMISKÜSIMUSED ESIMESEKS KONTROLLTÖÖKS**

1. Kes rajas Akadeemia ja Lykeioni kooli? Kes ei kirjutanud mitte midagi?

2. Kes rajas loogika? Mis on süllogism, mis on entümeem?

3. Erista nelja tüüpi väiteid ja tea, mis on loogiline ruut.

4. Kuidas olid filosoofid omavahel seotud, kes oli kelle õpetaja/õpilane (Sokrates, Platon, Aristoteles)?

5. Kas Sokrates leppis Ateena kohtu poolt tehtud otsusega?

6. Testis on mõned ülesanded, mille puhul tuleb osata kahe eelduse alusel teha õige järeldus.

Näide: Mis järeldub nendest eeldustest? 1. Kõik ristkülikud on rööpkülikud. 2. Kõik ruudud on ristkülikud. Õige järeldus: kõik ruudud on rööpkülikud.

Teine näide: Kui ükski kala pole imetaja ning kõik karud on imetajad, siis järelikult ...

7. Kes konstrueeris mõiste „filosoofia“? Mida see sõna tõlkes tähendab?

8. Vaata Tõnu Viigi ühe minuti loengu videot ja püüa aru saada raha näitest.

9. Kes õpitud filosoofidest oli feminist? Milles tema feminism seisnes?

10. Kuidas käsitleb David Papineau teaduse ja filosoofia suhteid?

11. Mille poolest erineb Platoni õpetuses ideede maailm ja meeleline maailm? Kumba pidas Platon tõeliseks olemiseks? Miks just seda?

12. Mis on paradoks, mis on antinoomia? Milles seisneb habemeajaja paradoks?

13. Tea Sokratese meetodeid (maieutika, iroonia jt).

14. Tunne argumendi liike (ad rem, ad hominem jt) ja oska neid eristada. Püüa mõista, miks on oluline kasutada just ad rem argumente.

15. Tea kolme filosoofia valdkonda (metafüüsika, aksioloogia, epistemoloogia). Näiteks milline filosoofia valdkond tegeleb küsimusega "kas vabadus on illusioon?"

16. Kas antiikajal olid tekkinud eriteadused?

17. Mida soovis Platon öelda meresõidunäitega? Püüa mõista selle põhisõnumit.

18. Miks Platon ei pooldanud demokraatiat (tea peamisi põhjuseid)?

19. Mida soovis Platon öelda koopamüüdi metafooriga?

20. Kes oli Zenon? Mis on apooria? Milles seisneb apooria „Nool“?

21. Milles seisneb valetaja paradoks?

22. Milles seisneb Sokratese kolme sõela õpetus?

23. Mille poolest erineb analüütiline filosoofia kontinentaalsest filosoofiast?